Diari Oficial de la Generalitat Valenciana


Sumari del DOGV 7479, del 05-03-2015 (2015/1908)

RESOLUCIÓ de 16 de gener de 2015, de la cap del Servici Territorial d'Energia de Castelló, per la qual es declara en concret la utilitat pública de les instal·lacions autoritzades el dia 19 d'agost de 2014 i la urgent ocupació dels bens i drets afectats que s'indiquen. Expedient número ATLIRE/2014/4/12/E.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7479

Data del DOGV
:   05-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/1908


Data del document
:   16-01-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 16 de gener de 2015, de la cap del Servici Territorial d'Energia de Castelló, per la qual es declara en concret la utilitat pública de les instal·lacions autoritzades el dia 19 d'agost de 2014 i la urgent ocupació dels bens i drets afectats que s'indiquen. Expedient número ATLIRE/2014/4/12/E. [2015/1908]  
Resolució del Servici Territorial d'Energia de Castelló, mitjançant la qual es declara en concret la utilitat pública d'una modificació de la línia elèctrica aèria trifàsica, a 20 kV Urlesa, des de la LAAT 132 kV, Orpesa-Benicarló, fins a repetidor Irta, per estesa de fibra òptica, a Alcossebre (Alcalà de Xivert), província de Castelló, expedient ATLIRE/2014/4/12 la instal·lació de la qual va ser autoritzada per este Servici Territorial amb data 19 d'agost de 2014.  
Tramitat l'expedient incoat en el Servici Territorial d'Energia a instàncies d'Iberdrola Distribució Elèctrica, SAU, amb domicili a Bilbao (Biscaia), avinguda San Adrian, número 48, en la qual sol·licita la declaració en concret d'utilitat pública, per al projecte d'una modificació de la línia elèctrica aèria trifàsica, a 20 kV Urlesa, des de la LAAT 132 kV, Orpesa-Benicarló, fins a repetidor Irta, per estesa de fibra òptica, a Alcossebre (Alcalà de Xivert), província de Castelló, i complits els tràmits reglamentaris ordenats en la Llei 54/1997, de 27 de novembre, del Sector Elèctric; el Decret 88/2005, de 29 d'abril (DOGV 05.05.2005), del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i el Reial Decret 1955/2000, d'1 de desembre (BOE 27.12.2000).  
  
Vist que la sol·licitud d'Iberdrola Distribució Elèctrica, SAU, va ser sotmesa al tràmit d'informació pública, i es van publicar anuncis en el Diari Oficial de la Comunitat Valenciana de 31 d'octubre de 2014, en el Butlletí Oficial de la Província d'1 de novembre de 2014 i en el periòdic Mediterráneo de 17 de novembre de 2014.  
Vist que en l'esmentat expedient no s'han presentat al·legacions.  
Este Servici Territorial d'Energia resol:  
  
Declarar en concret la utilitat pública de les instal·lacions autoritzades el dia 19 d'agost de 2014, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i drets afectats que s'indiquen a continuació.  
  
Contra esta resolució, que no posa fi a la via administrativa, podrà interposar-se un recurs d'alçada davant de la Direcció General d'Energia (carrer de Castán Tobeñas, número 77, ciutat administrativa 9 d'Octubre, torre 2, 46268 València) en el termini d'un mes, comptat a partir de l'endemà de la notificació d'esta resolució, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló de la Plana, 16 de gener de 2015.- La cap del Servici Territorial d'Energia: Marta Debón Vicent.